## Musikere uden for Europa og USA.
I forbindelse med et par sletningsforslag for latinamerikanske sangere (Américo, Nicole) har -- givet udtryk for, at sådanne artikler er uvedkommende og nærmer sig spam. Jeg kan ikke være enig. Verden er langt større end lille Europa og USA, og vi mangler i høj grad omtale af verdens førende musikere og sangere gennem den seneste menneskealder. Lad mig i flæng nævne: fra Brasilien først og fremmest Sandy e Junior, fra Asien Namie Amuro, BoA, Hitomi, Keiko (KCO), Keiko Matsui, Kiss (nej, ikke dem - dem, jeg taler om, er fra Korea), Lydia, Tomomi Kahara, Yoshihiro Kai, Yaya Oga, Sohyang, Takashi Utsunomiya, Jade Valerie, Yuki. Det er lige alt det at Ayumi Hamasaki er omtalt! Populærmusik er ikke mit område, jeg kan yde (bedre) bidrag inden for andre emner, men jeg mener bestemt, at det er hårdt tiltrængt at få udvidet vores musikalske verdensbillede. 
På denne baggrund vil jeg henstille, at vi skeler langt mere til andre sprog, hvis/når vi skal bedømme notabiliteten hos sangere og musikere, som måske ikke er (så) kendte i Danmark. I så fald ville flere af de nuværende sletningsforslag utvivlsomt være undgået. venlig hilsen -- 27. maj 2011, 20:43 (CEST)
Jeg læser Orlands indlæg anderledes, nemlig at der muligvis er tale om artikler, der findes på mange sprog alene fordi en eller to ihærdige har indsat maskinoversatte tekster. Som jeg ser det, skal vi ikke skele til hvor mange sprog, der har en given artikel, men i stedet se om artiklen har en fornuftig kvalitet på det eller de sprog, hvor man med rimelighed kan forvente at der er folk, der ved noget om emnet. Hvis der ikke er en fornuftig portugisisk artikel om en brasiliansk sanger, kan det skyldes at sangeren ikke er særligt relevant. Denne målestok virker naturligvis bedst på de store sprog. -- 28. maj 2011, 09:34 (CEST)
Jeg kan helt tilslutte mig din vurdering, at det er modsvarende artikler om sangere og musikere på andre sprog, der snarere end antallet af artikler i sig selv skal bruges til at bedømme vedkomnes notabilitet. I de konkrete tilfælde kan jeg ellers blot henvise til YouTube, hvis man vil skaffe sig et førsteindtryk af, om en sanger eller musiker er relevant. hilsen -- 28. maj 2011, 10:33 (CEST)
